钦定古今图书集成/明伦汇编/官常典/第600卷 > 《贺寺丞陈提刑启》前人
## 钦定古今图书集成/明伦汇编/官常典/第600卷 > 《贺寺丞陈提刑启》前人

肃膺褒制，来按祥刑。内通玉笋之班，丞联月寺；外秉
绣衣之斧，节建霜台。方一道福星之临，如六月甘雨
之降。先声所至，佥望已苏。恭惟某官，清冷似冰，量宽
如海。六奇赞画，追户牖之密谋；九叶流芳，踵古灵之
旧学。不求梯援，独立岩棱。涉历江淮表里之区，谙究
荆襄便宜之奏。功成制幕，梦发州刀。亲提百万众，熊
罴之师，尽获十一州牛斗之镇。传檄而定，易地皆然，
就加按察之权，将底辑宁之效。师失厥律，民被其殃；
天子遣皇华，岂但咨询而已。名公肃王命，正观，方略
所先。蔓固贵于预图，器亦虞于所忌。子孔欲著载籍，
国侨去之而众心向安；裴豹将焚丹书，宣子从之而
勇夫竭节。必参权义，可正纪纲。马首是瞻，狙诈作使。
惟沉几于掌运之际，自消患于指顾之间。昌黎一入
而镇州平，令公载驱而回纥拜。不有君子，其能国乎？
必用真儒，斯无敌者。茂凝绩用，益固简知。如某本是
书生，岂闲武事？未除鹗集，良难。木铎之宣，适值鸱张。
宁顾席毡之冷，不免弧矢之为备。敢云俎豆，则尝闻。
所幸六辔启涂，万物“吐气。”《登车》澄清天下请自近邦行部课试诸生，首迎都骑。心之所蕴，言则难宣。